
Hetyefő Község Önkormányzatának Polgármestere
8344 Hetyefő, Kossuth u. 35. Tel./fax: 87/457-260

dabronc@enternet.hu
Meghívó

Hetyefő Község Önkormányzat Polgármestere meghívja a 2013. április 25-én (csütörtökön) 13.00 órakor megtartandó képviselő-testületi ülésre. 

Helye: Polgármesteri Hivatal Hetyefő, Kossuth u. 35.
Napirend:

1./ 
A 2012. évi zárszámadás tárgyalása 


Előterjesztő: Hosszuné Somogyi Mária polgármester

2./
Éves belső ellenőrzésről beszámoló



Előterjesztő: Pallér Edina jegyző

3./
Gyermekjóléti és gyermekvédelmi feladatok 2012. évi ellátásáról beszámoló



Előterjesztő: Pallér Edina jegyző

4./
Egyéb
Tisztelt Képviselő!

Az ülésre tisztelettel meghívom, a napirend fontossága miatt megjelenésére feltétlen számítok.

Hetyefő, 2013. április 19.

Tisztelettel:



Hosszuné Somogyi Mária sk.

polgármester

A kiadmány hiteléül:





Pallér Edina 

    jegyző

J e g y z ő k ö n y v:
Készült: Hetyefő Község Önkormányzat Képviselő-testületének 2013. április 25. napon a Polgármesteri Hivatalban megtartott nyílt üléséről.

Jelen vannak: 

Hosszuné Somogyi Mária polgármester




Iker Béláné alpolgármester

Molnár György képviselő




Pallér Edina jegyző 




Arany Ottóné jegyzőkönyvvezető

A lakosság részéről nem jelent meg senki.

A polgármester köszöntötte a megjelenteket, megállapította, hogy a képviselő-testület határozatképes. Az ülést megnyitotta. Ismertette a napirendet.

Napirend:

1./ 
A 2012. évi zárszámadás tárgyalása 


Előterjesztő: Hosszuné Somogyi Mária polgármester

2./
Éves belső ellenőrzésről beszámoló



Előterjesztő: Pallér Edina jegyző

3./
Gyermekjóléti és gyermekvédelmi feladatok 2012. évi ellátásáról beszámoló



Előterjesztő: Pallér Edina jegyző

4./
Egyéb

A képviselő-testület a napirendet határozathozatal nélkül elfogadta.

1./ Napirend:
A 2012. évi zárszámadás tárgyalása 


Előterjesztő: Hosszuné Somogyi Mária polgármester

Hosszuné Somogyi Mária polgármester: Az általános iskola elkészítette a 2012. évi gazdálkodásának zárszámadását. Ezt még az önkormányzatoknak kell tárgyalni.
/Előterjesztés ismertetése./
Hosszuné Somogyi Mária polgármester: Amennyiben nincs kérdés, javaslom, fogadjuk el a beszámolót és hozzuk meg határozatunkat.

Hetyefő Község Önkormányzatának Képviselő-testülete egyhangúlag, 3 igen szavazattal a következő határozatot hozta:




12/2013. (IV.25.) számú önkormányzati határozat
Hetyefő Község Önkormányzatának Képviselő-testülete a Közös Fenntartású Fekete István Általános Iskola Gógánfa-Ukk-Dabronc intézmény 2012. évi költségvetésének végrehajtásáról szóló beszámolóját a mellékelt előterjesztés szerint elfogadja.

Határidő: 2013. április 30.

Felelős: Hosszuné Somogyi Mária polgármester

/Az előterjesztés a jegyzőkönyv mellékletét képezi./

Hosszuné Somogyi Mária polgármester: Az óvoda zárszámadását tekintve van pénzmaradvány, azonban ez a pénzmaradvány nem kerül felosztásra, az az óvoda 2013. évi költségvetésébe kerül beépítésre. Ennek az oka, hogy a tavalyi költségvetésből kimaradt egy jubileumi jutalom és annek a kifizetése. Így amennyiben a tavalyi évben megmaradt összeg nem kerül visszaosztásra, úgy megvan a fedezete a jubileumi jutalomnak, hiszen ugyanannyi az összeg is. Tehát az óvoda tavalyi évének a zárszámadását kell elfogadnunk, valamint egyben az idei évi költségvetésének módosítását.
/Előterjesztések ismertetése./
Hosszuné Somogyi Mária polgármester: Úgy gondolom, hogy ez a részünkről elfogadható megoldás, amennyiben nincs ellenvetés, javaslom, hozzuk meg határozatainkat.

Hetyefő Község Önkormányzatának Képviselő-testülete egyhangúlag, 3 igen szavazattal a következő határozatot hozta:




13/2013. (IV.25.) számú önkormányzati határozat

Hetyefő Község Önkormányzatának Képviselő-testülete a Közös Fenntartású Napköziotthonos Óvoda Gógánfa-Zalaerdőd-Ukk intézmény 2012. évi költségvetésének végrehajtásáról szóló beszámolóját a mellékelt előterjesztés szerint elfogadja.

Határidő: 2013. április 30.

Felelős: Hosszuné Somogyi Mária polgármester

Hetyefő Község Önkormányzatának Képviselő-testülete egyhangúlag, 3 igen szavazattal a következő határozatot hozta:




14/2013. (IV.25.) számú önkormányzati határozat

Hetyefő Község Önkormányzatának Képviselő-testülete a Közös Fenntartású Napköziotthonos Óvoda Gógánfa-Zalaerdőd-Ukk intézmény 2013. évi költségvetésének módosítását a mellékelt előterjesztés szerint elfogadja.

Felelős: Hosszuné Somogyi Mária polgármester

/Az előterjesztések a jegyzőkönyv mellékletét képezik./

Hosszuné Somogyi Mária polgármester: A képviselő-testületnek szintén el kell fogadnia a Védőnői Szolgálat 2012. évi költségvetésének végrehajtásáról szóló beszámolóját is. A tavalyi évhez egy kicsit még hozzá kell tennünk, ez az összeg felosztásra került az önkormányzatok között. Az eltérés nem nagy, összesen 34 eFt, Hetyefőnél ez 2 eFt finanszírozást jelent.
/Előterjesztés ismertetése./
Hosszuné Somogyi Mária polgármester: Amennyiben nincs hozzászólás, javaslom, hozzuk meg határozatunkat.

Hetyefő Község Önkormányzatának Képviselő-testülete egyhangúlag, 3 igen szavazattal a következő határozatot hozta:




15/2013. (IV.25.) számú önkormányzati határozat

Hetyefő Község Önkormányzatának Képviselő-testülete a Védőnői Szolgálat 2012. évi költségvetésének végrehajtásáról szóló beszámolóját a mellékelt előterjesztés szerint elfogadja.

Határidő: 2013. április 30.

Felelős: Hosszuné Somogyi Mária polgármester

/Az előterjesztés a jegyzőkönyv mellékletét képezi./

Hosszuné Somogyi Mária polgármester: Az önkormányzatok részére törvény írja elő, hogy a költségvetési évet követő évben négy hónapon belül meg kell tárgyalni, illetve el kell fogadni a zárszámadást, erről rendeletet kell alkotni. Az előterjesztés részletes, a tényleges dolgokat tartalmazza, ami a 2012-es évre vonatkozik. 

/Előterjesztés ismertetése./
Hosszuné Somogyi Mária polgármester: Megkérem a képviselő-testület tagjait, aki elfogadja az önkormányzat 2012. évi zárszámadását, kézfeltartással szavazzon.
Hetyefő Község Önkormányzatának Képviselő-testülete egyhangúlag, 3 igen szavazattal a következő rendeletet alkotja:




5/2013. (IV.25.) önkormányzati rendelet

Hetyefő Község Önkormányzatának Képviselő-testülete megalkotja Hetyefő Község Önkormányzatának 2012. évi költségvetési beszámolójáról szóló 5/2013. (IV.25.) önkormányzati rendeletét.

/Az előterjesztés és a rendelet a jegyzőkönyv mellékletét képezi./

Pallér Edina jegyző: A napirendben szeretném még, ha tárgyalnánk a pénzmaradvány felhasználását. Ismertetném az önkormányzat 2012. évi pénzmaradványával kapcsolatos előterjesztést.

/Előterjesztés ismertetése./
Hosszuné Somogyi Mária polgármester: Köszönöm. Megkérem a képviselő-testület tagjait, aki egyetért az önkormányzat 2012. évi pénzmaradványának előterjesztés szerinti felhasználásával, kézfeltartással szavazzon.

Hetyefő Község Önkormányzatának Képviselő-testülete egyhangúlag, 3 igen szavazattal a következő határozatot hozta:




16/2013. (IV.25.) számú önkormányzati határozat

Hetyefő Község Önkormányzatának Képviselő-testülete az önkormányzat 2012. évi pénzmaradványát 4.459 e Ft összegben hagyja jóvá, és felhasználását az előterjesztés szerint elfogadja.

Határidő: 2013. április 30.

Felelős: Hosszuné Somogyi Mária polgármester

/Az előterjesztés a jegyzőkönyv mellékletét képezi./

Pallér Edina jegyző: Az önkormányzat 2013. évi költségvetésének elfogadásáig szóló időszakra a polgármester beszámol az átmeneti gazdálkodásról.
/Előterjesztés ismertetése./

Hosszuné Somogyi Mária polgármester: Megkérem a képviselő-testület tagjait, aki egyetért az átmeneti gazdálkodásról szóló beszámoló elfogadásával, kézfeltartással szavazzon.

Hetyefő Község Önkormányzatának Képviselő-testülete egyhangúlag, 3 igen szavazattal a következő határozatot hozta:




17/2013. (IV.25.) számú önkormányzati határozat

Hetyefő Község Önkormányzatának Képviselő-testülete az önkormányzat 2013. évi átmeneti gazdálkodásáról szóló beszámolóját az előterjesztés szerint elfogadja.
Határidő: 2013. április 30.

Felelős: Hosszuné Somogyi Mária polgármester

/Az előterjesztés a jegyzőkönyv mellékletét képezi./

2./ Napirend:
Éves belső ellenőrzésről beszámoló



Előterjesztő: Pallér Edina jegyző

Pallér Edina jegyző: A helyi önkormányzatok számára gazdálkodásuk belső ellenőrzésére vonatkozóan a Magyarország helyi önkormányzatairól szóló 2011. évi LXXXIX. törvény és az államháztartásról szóló 2011. évi CXCV. törvény határoz meg feladatokat. Az önkormányzatok éves ellenőrzésére az önkormányzat által elfogadott belső ellenőrzési terv alapján került sor, ennek a jelentését közvetlenül az ellenőrzést követően tárgyalja a testület. Zárszámadáskor a belső ellenőrzés működéséről kell beszámolni, amit az ellenőr elkészített, ezt ismertetném most.
/Előterjesztés ismertetése./

Hosszuné Somogyi Mária polgármester: Köszönöm, aki egyetért a beszámolójában foglaltakkal, kézfeltartással szavazzon.
Hetyefő Község Önkormányzatának Képviselő-testülete egyhangúlag, 3 igen szavazattal a következő határozatot hozta:




18/2013. (IV.25.) számú önkormányzati határozat

Hetyefő Község Önkormányzatának Képviselő-testülete az önkormányzat 2012. évi belső ellenőrzéséről szóló beszámolóját a mellékelt előterjesztés szerint elfogadja.
Határidő: 2013. április 30.

Felelős: Pallér Edina jegyző
/Az előterjesztés a jegyzőkönyv mellékletét képezi./

3./ Napirend:
Gyermekjóléti és gyermekvédelmi feladatok 2012. évi ellátásáról beszámoló



Előterjesztő: Pallér Edina jegyző

Pallér Edina jegyző: Az önkormányzat a gyermekjóléti és gyermekvédelmi feladatainak ellátásáról minden év május 31-éig külön Kormányrendeletben meghatározott tartalommal átfogó értékelést készít. A Napfény Szociális Segítő Központ éves beszámolóját is itt ismertetném.
/Előterjesztés ismertetése./

Hosszuné Somogyi Mária polgármester: Kérem, ha elfogadható a beszámoló, hozzuk meg határozatunkat.

Hetyefő Község Önkormányzatának Képviselő-testülete egyhangúlag, 3 igen szavazattal a következő határozatot hozta:




19/2013. (IV.25.) számú önkormányzati határozat

Hetyefő Község Önkormányzatának Képviselő-testülete az önkormányzat hivatala 2012. évi gyermekjóléti és gyermekvédelmi feladatok ellátásáról szóló beszámolóját, valamint a Napfény Szociális Segítő Központ intézmény 2012. évben végzett gyermekjóléti tevékenységének szakmai beszámolóját megtárgyalta és azt elfogadta. 
Határidő: 2013. május 31.

Felelős: Pallér Edina jegyző
/Az előterjesztés a jegyzőkönyv mellékletét képezi./

4./ Napirend: Egyéb

· Támogatási kérelmek

Pallér Edina jegyző: A Veszprém Megyei Falugondnokok Egyesülete és a Veszprém Megyei Mentőszervezet „04 Alapítvány” az idei évben is benyújtotta támogatási kérelmét az önkormányzatok felé.

Molnár György képviselő: Javasolnám, hogy a Falugondnokok Egyesületét támogassuk, ők szervezik a továbbképzéseket, a falugondnoki autónk sem lenne, ha nem támogatták volna annak idején az önkormányzatok.

Hosszuné Somogyi Mária polgármester: Javaslom, hogy 5.000,-Ft-tal támogassuk a Veszprém Megyei Falugondnokok Egyesületét. A Veszprém Megyei Mentőszervezet „04 Alapítvány”-t nem javaslom támogatni. Ha ezzel egyetértetek, javaslom, hozzuk meg határozatunkat.
Hetyefő Község Önkormányzatának Képviselő-testülete egyhangúlag, 3 igen szavazattal a következő határozatot hozta:




20/2013. (IV.25.) számú önkormányzati határozat

Hetyefő Község Önkormányzatának Képviselő-testülete úgy határozott, hogy a Veszprém Megyei Falugondnokok Egyesülete számára 5.000,-Ft összegű támogatást biztosít 2013. évben.

A Képviselő-testület megbízza a polgármestert, hogy a támogatás összegének átutalásáról az Egyesület részére gondoskodjon.

Felelős: Hosszuné Somogyi Mária polgármester 

A polgármester a nyílt ülést berekesztette.

K.m.f.

         Hosszuné Somogyi Mária 





Pallér Edina

                polgármester                                                                       
     
    jegyző

